12,500,884 members (45,404 online)
75.9K views1.9K downloads16 bookmarked
My vote of 5 RahulKhadikar28-Sep-10 18:30
RahulKhadikar28-Sep-10 18:30 Nice post
Re: My vote of 5 Tim_w29-Sep-10 16:47
Tim_w29-Sep-10 16:47 Thank you very much Jong PTA-vrou help om aanvaller aan te keer | Maroela Media
Een van Tanya de Lange se foto’s van die twee verdagtes.
Tanya de Lange (24) se vinnige optrede het Donderdag daartoe gelei dat ŉ aanvaller in Silverton, Pretoria aangekeer is kort ná ŉ aanval op ŉ bejaarde man.
Twee verdagtes het die slagoffer, Frank Nichols (72), omstreeks 12:30 in die oprit na sy huis oorval nadat hy R2 500 by ŉ kitsbank onttrek het. Een van die verdagtes het hom met ŉ baksteen oor die kop en op sy bene geslaan, en sy beursie en selfoon gesteel. Daar word vermoed dat die aanvallers hom van die bank af agtervolg het.
Frank Nichols lê bebloed in die oprit na sy huis.
De Lange, wat saam met haar verloofde die erf langs Nichols sŉ gekoop het en bouwerk daar doen, het kort ná die aanval verby Nichols se huis gery en een van die bouers het haar van die aanval vertel.
Sy het dadelik na die Silverton-polisiestasie, wat ŉ blok daarvan af is, gery. “Polisiebeamptes het buite gestaan,” het De Lange Vrydag aan Maroela Media gesê. “Ek het vir hulle vertel wat gebeur het.”
Intussen het dieselfde bouer die verdagtes agtervolg en De Lange het by hom aangesluit. “Ek het die mans ongeveer 5 minute lank agtervolg en foto’s geneem totdat die polisie opgedaag het.”
Die twee verdagtes het van mekaar geskei. Een van die verdagtes het oor ŉ dagsorgsentrum se muur geklouter en op die dak probeer wegkruip. Kobus Koekemoer van die Silverton Buurtwag, het die man kort daarna op die dak in hegtenis geneem.
Die ander verdagte kon egter daarin slaag om met Nichols se beursie en selfoon te vlug. Die polisie is steeds op soek na hom. Koekemoer het Vrydag aan Maroela Media gesê te danke aan De Lange se foto’s weet hulle hoe hy lyk en hulle is op die uitkyk vir hom.
“Ek het die man, wat in hegtenis geneem is, al baie hier sien ronddrentel en hy is ŉ stoepslaper in die omgewing,” het Koekemoer gesê.
De Lange het gesê sy was nie bang toe sy die verdagtes agterna gesit het nie. “Ek het eers ná die tyd besef wat ek gedoen het, was gevaarlik,” het sy gesê.
Hanna Breedt, Nichols se skoonsuster, het Vrydag aan Maroela Media gesê hy het ernstige kopbeserings opgedoen. Hy is na die aanval na die Steve Biko-hospitaal geneem waar hy tot omstreeks 23:00 in die traumasaal behandeling ontvang het. “Hy is nog nie uit die traumasaal oorgeplaas nie,” het Breedt gesê. “Hy het baie seer gekry, en is deurmekaar en naar. Hy het vermoedelik bloeding op sy brein en het glo ook ŉ oordrom gebars. ŉ Breinskandering is gedoen en ons wag nog vir die uitslae,” het sy gesê.
Ja, baie dapper vrou en sterkte aan die Oom, hoop hy herstel vinnig!!!!
Gee vir haar n medalje!!
Dis reg ons as vrouens moenie wys ons is bang nie, hy moes eintlik n klip teen die kop gekry het!
Baie moedige daad! Baie dankie!